钦定古今图书集成/理学汇编/学行典/第224卷 > 林森
## 钦定古今图书集成/理学汇编/学行典/第224卷 > 林森

按《兴平县志》：“林森，故明宗室也。逆闯陷长安，易姓林
氏，徙居兴平。年二十，遭父卒，哀痛几绝，家贫无以归
柩，求邻人地葬之。凡出入必跪告墓前，若生时礼。居
丧日，有谣选宫女之命妇家，乃携女归森。森痛哭弗
纳，其母强容之，竟独宿三年，率其妇事母，起居省视，
无不和颜以将。其母有忧，亦竟日不乐。适天运旱荒”，
富人有欲娶其母者，先以粮饵之，辄不受。其母亦节
烈自持，森恐为势所逼，乃夜潜负母而逃。乡人咸敬
慕，为之“守其坟焉。”